open-index/open-wikipedia-markdown huggingface dataset:
Victorin-Hippolyte Jasset

**Victorin-Hippolyte Jasset** (30. maaliskuuta 1862 Fumay, Ardennes – 22. kesäkuuta 1913 Pariisi) oli ranskalainen elokuvaohjaaja. Hänet tunnetaan yhtenä varhaisen mykkäelokuvan edelläkävijöistä.

Kuvanveistoa opiskellut Jasset aloitti uransa teatterin puvustajana ja lavastajana. Vuonna 1900 hän ohjasi suuren pantomiimin Pariisin Hippodrome-teatterissa, jossa hän tutustui myöhempään yhteistyökumppaniinsa Georges Hatotiin. Jasset ja Hatot tekivät vuosina 1905–1910 elokuvia muun muassa Gaumont, Eclipse, Éclair, Raleigh & Robert ja mahdollisesti Pathé-Frères -yhtiölle. Suosittua *[[Salapoliisien kuningas Nick Carter|Nick Carter]]* -etsiväsarjaa (1908) seurasivat muun muassa lännenelokuvasarja *Riffle Bill* (1908–1909), *Morgan le pirate* (1909), *Meskal le contrebandier* (1909) ja *Docteur Phantom* (1909).

Erottuaan Hatotista vuonna 1910 Jassetista tuli Éclairin Épinay-sur-Seinen-studioiden taiteellinen johtaja. Siellä hän teki joukon taide-elokuvia kuten Gustave Flaubertin romaaniin perustuva *Hérodiade* (1910). Vuonna 1911 Jasset palasi rikoselokuvien pariin Léon Sazien Zigomar-hahmoon perustuvalla samannimisellä elokuvalla. Se oli valtava kansainvälinen menestys ja sai kaksi jatko-osaa, *Zigomar contre Nick Carter* (1912) ja *Zigomar peau d’anguille* (1913). Jassetin *Zigomar* vaikutti Louis Feuilladen *[[Fantomas (Louis Feuilladen elokuvasarja)|Fantomas]]*-sarjaan ja hänen ”runolliseen realismiinsa”.

Jasset teki myös muita tyylilajeja edustavia elokuvia kuten Émile Zola -sovituksen *Au pays des ténèbres* (1912), realistisen melodraaman *Rédemption* (1912) ja Gaston Lerouxin teokseen perustuvan tieteisfantasian *Balaoo* (1912). Jassetin viimeinen ohjaustyö oli Josette Andriotin tähdittämä viihde-elokuvan merkkiteos *Protéa* (1913). Ohjaaja kuoli äkillisesti leikkauksen jälkeen.

## Lähteet

## Aiheesta muualla
*
Pankkien sosialisointi

**Pankkien sosialisointi** oli eräissä maissa 1970- ja 1980-luvuilla kannatusta saavuttanut yhteiskunnallinen pyrkimys. 

## Sosialisointipyrkimykset Suomessa
Suomessa pankkien sosialisointi tuli ajankohtaiseksi 1970-luvun lopulla. SAK, sosialistiset nuorisojärjestöt ja TUL vaativat sosialisointia. Vaatimuksen taustalla oli Kaj Bärlundin vuonna 1976 Sosialistinen politiikka -lehteen kirjoittama artikkeli, jossa Bärlund vaati liikepankkien ja vakuutuslaitosten saattamista yhteiskunnan haltuun.

Joukko vasemmistolaisia kansanedustajia teki vuonna 1979 lakialoitteen, jonka mukaan valtioneuvosto olisi nimittänyt enemmistön liikepankkien hallintoneuvoston jäsenistä. Hallintoneuvoston tehtävä oli valvoa pankin johtokuntaa ja valita sen jäsenet sekä toimitusjohtaja. Lisäksi valtioneuvosto olisi saanut valita kolmasosan pankin tilintarkastajista. Pankin osakkeenomistajat olisivat saaneet oikeuden vaatia valtiota lunastamaan omistamansa osakkeet. Aloitteen allekirjoittivat mm. Kaj Bärlund, Tarja Halonen, Tellervo Koivisto, Lasse Lehtinen, Liisa Jaakonsaari, Matti Ahde, Jacob Söderman, Ulf Sundqvist, Pirkko Työläjärvi, Kaarina Suonio ja Erkki Liikanen. Aloite kuitenkin hautautui hiljaisuuteen, eikä siitä koskaan keskusteltu eduskunnassa.

Vuonna 1985 joukko kansanedustajia teki uudelleen lähes samansisältöisen aloitteen. Tälläkin kertaa aloite tehtiin Kaj Bärlundin johdolla. Allekirjoittajina olivat nyt mm. Tarja Halonen, Reino Paasilinna, Antti Kalliomäki, Arja Alho ja Paavo Lipponen. Aloite lähetettiin lausunnolle valiokuntaan, josta se ei koskaan palannut.

Sosialisointikeskustelu loppui 1980-luvun jälkipuoliskolla. Tähän olivat osasyinä taloudellisen kasvun kiihtyminen ja kansalaisten varallisuuden kasvaminen. Markkinatalous näytti toimivan hyvin. Myös länsimaissa valtaan noussut uusliberalismi ja Neuvostoliiton romahtaminen johtivat siihen, ettei vanhoille ajatuksille ollut tilaa.

## Sosialisointi Euroopan maissa
Ruotsissa valtio sai 1970-luvun puolivälissä oikeuden asettaa kaksi edustajaa liikepankkien hallintoon. Yksi edustajista oli sosiaalidemokraattisesta puolueesta, yksi porvareista.

Norjassa tehtiin 1970-luvulla muutos, jonka mukaan enemmistön pankkien edustajiston jäsenistä valittiin parlamentaarisesti. 1980-luvun alussa määräystä lievennettiin niin, että liikepankkien edustajistosta 3/15 nimesi suurkäräjät ja 4/15 pankin henkilöstö, omistajien nimetessä edustajista 8/15. Norjassa pankin edustajisto vastasi suurin piirtein Suomen hallintoneuvostoa.

Ranskassa liikepankkeja sosialisoitiin ja yhteiskunnan vaikutusvaltaa kasvatettiin rahamarkkinoilla presidentti François Mitterrandin aikana.

## Katso myös
* Sosialisointi

## Lähteet

## Kirjallisuutta
* Bärlund, Kaj: Miten liikepankit ja vakuutuslaitokset saatetaan yhteiskunnan hallintaan. Sosialistinen politiikka 1/76.
Gruffudd ap Cynan

**Gruffudd ap Cynan** (n. 1055 Dublin, Irlanti – 1137) oli Walesin alueella sijainneen Gwyneddin kuningas 1081–1137. Hän syntyi Dublinissa, jossa hänen isänsä Cynan ab Iago oli maanpaossa. Gruffudd valtasi Gwyneddin kruunun 1081, mutta hänet vangittiin pian tämän jälkeen. Gruffudd palasi kuninkaaksi 1099 ja hallitsi Gwyneddiä sen jälkeen kuolemaansa asti.

## Elämä
Gruffudd ap Cynan syntyi Dublinissa, jossa hänen isänsä Cynan ab Iago oli maanpaossa. Gruffuddin äiti Rhagnell oli Dublinin norjalaisia. Gruffudd kuului walesilaiseen hallitsijasukuun, ja hänen isoisänsä Iago ab Idwal ap Meurig oli hallinnut Gwyneddia vuonna 1039 tapahtuneeseen murhaansa asti.

Iagon murhan jälkeen Gwyneddia hallitsi muutamia vuosikymmeniä eri vallananastajat. Gruffudd ylitti Irlanninmeren vuonna 1075 aikeenaan saada takaisin isänperintönsä. Gruffuddin sotaretki alkoi voitokkaasti, mutta toinen kruunua tavoitellut walesilainen Trahaearn ap Caradog ajoi takaisin Irlantiin. Gruffud palasi Walesiin vuonna 1081, jolloin hänellä oli tukena skandinaavisia ja irlantilaisia joukkoja. Hän kukisti Trahaearnin Mynydd Carnin taistelussa ja otti Gwyneddin kruunun.

Gruffud ei ehtinyt olla kauaa kuninkaana, kun hänen omat miehensä pettivät hänet. Gruffud oli useita vuosia normannijaarli Hugh d’Avranchesin vankina. Hän pakeni Irlantiin vuonna 1098. Seuraavana vuonna Gruffud palasi jälleen Walesiin, ja hän onnistui Norjan kuninkaan Maunu Paljassäären avulla ajamaan normannit pois Walesin pohjoisosista. Grufudd teki vuonna 1101 Englannin kuninkaan Henrik I:n kanssa sopimuksen, joka takasi Gruffuddille valta-aseman suureen osaan Gwyneddia.

Gruffudin pojat Owain Gwynedd ja Cadwaladr ap Gruffydd laajensivat isänsä valtakuntaa ja valtasivat Gwyneddille uusia alueita. Gruffudd hallitsi kuolemaansa 1137 asti. Hänen kautensa tunnetaan kukoistuksen aikana, ja hän rakennutti uudelleen muun muassa viikinkien vuonna 1073 tuhoaman Bangorin katedraalin, jonne Gruffud myös haudattiin.

## Säilynyt, keskiaikainen elämäkerta
Gruffud on ainoa keskiaikainen Walesin hallitsija, jonka aikalaiselämäkerta on säilynyt. Alkuperäinen latinankielisen alkuperäisteoksen uskotaan hävinneen, mutta siitä on säilynyt sen käännös keskikymrille. On kuitenkin mahdollista, että eräs 1500-luvulta peräisin oleva latinankielinen teos on kopio alkuperäisestä. Muita tunnettuja latinankielisiä teoksia on pidetty käännöksinä kymrinkielisestä käännöksestä. Alkuperäisen elämäkerran kirjoittaa ei tiedetä, mutta tämä oli todennäköisesti kirkonmies ja teos kirjoitettiin luultavasti 1100-luvun lopulla. Teoksen tarinan todenperäisyydestä on kiistelty. Selvää on, että teoksen tarkoituksena oli pönkittää Gruffuddin ja näin myös hänen jälkeläisten legitimiteettiä Gwyneddin hallitsijoina.

## Lähteet

## Aiheesta muualla
Marjukka Paunila

**Helena Marjukka Paunila** (s. 23. toukokuuta 1949 Helsinki) on suomalainen taidemaalari.

## Henkilöhistoria
Paunila syntyi vaununtarkastaja Unto Paunilan ja Sally Kopran perheeseen. Hänen puolisonsa 1973–2003 oli tietohallintoasiantuntija Sakari Katajala. Paunila tuli ylioppilaaksi 1969 ja opiskeli Suomen Taideakatemian koulussa 1969–1973. Taiteilijan pedagogisia opintoja hän suoritti Taideteollisessa korkeakoulussa 1996–2000. Vapaa taiteilija Paunila on ollut vuodesta 1973. Hän on pitänyt useita kutsu- ja yksityisnäyttelyitä Suomessa ja ulkomailla, samoin kuin osallistunut yhteisnäyttelyihin ja saanut töistään palkintoja ja tunnustuksia. Paunila on osallistunut aktiivisesti taiteisiin liittyvien ja niitä tukevien yhdistysten ja säätiöiden toimintaan, hän on Taidemaalariliiton kunniajäsen vuodesta 2005. Hänen teoksiaan on sekä julkisissa että yksityisissä kokoelmissa ja taidemuseoissa Suomessa ja ulkomailla. Valtion taiteilijaeläke Paunilalle myönnettiin 2010.

## Taiteellinen tuotanto
### Julkisia töitä
Paunilan julkisia töitä ovat muun muassa seuraavat:
* *Isä ja lapsi*, Kuusankosken seurakunta, 1979
* *Syntymäpäivä*-triptyykki, Kiljavan sairaala, Nurmijärvi, 1987
* *Ilon hiljaisuudessa*, tasavallan presidentin virka-asunto Mäntyniemi, 1992

### Muotokuvia
Paunila on maalannut muotokuvat muun muassa seuraavista henkilöistä:
* Aimo Okkolin, 1976
* Kirsi Kunnas, 1999
* Matti Klinge, 2001
* Ylermi Runko, 2002
* Tari Haahtela, 2007
* Satu Alaluusua, 2009
* Lauri Niinistö, 2009

## Teoksia
* *Kaikki nämä päivät*, Kaija Harjunen, kuvitus Marjukka Paunila, 2002
* *Akvarellimaalaus & Konservaattorin näkökulma*, Marjukka Paunila, Päivi Ukkonen, 2005

## Lähteet

## Aiheesta muualla
*  Marjukka Paunilan kotisivut 
*  Marjukka Paunila kuvataiteilijamatrikkelissa
Aatto Hosiaisluoma

**Aatto Sylvester Hosiaisluoma** (31. joulukuuta 1927 Ruokolahti – 31. heinäkuuta 2022 Tampere) oli suomalainen opetusneuvos. Hän oli Tampereen yliopiston kunnallistalouden yliopettaja.

Hosiaisluoman vanhemmat olivat tilanhoitaja, agrologi Kalle Oskari Hosiaisluoma ja Tyyne Kustaava Romppanen. Hän pääsi ylioppilaaksi 1948, suoritti kunnallistutkinnon Yhteiskunnallisessa korkeakoulussa 1951 ja valmistui valtiotieteen kandidaatiksi 1955.

Aatto Hosiaisluoman puoliso oli filosofian lisensiaatti Helka Kaarina Hosiaisluoma (o.s. Koponen), joka hänkin teki työuransa Tampereen yliopistossa. 

Hosiaisluoma oli Oulun läänin Pyhäjärven kunnanjohtajana 1955–1957 ja vuonna 1955 perustetun Pyhäjärven Sanomat -paikallislehden ensimmäisenä päätoimittajana. Hän oli Suomen kunnallisliiton (entinen Maalaiskuntien liitto) tilintarkastustoimen johtajana 1957–1960 ja sen jälkeen Yhteiskunnallisen korkeakoulun ja myöhemmin Tampereen yliopiston kunnallistalouden lehtorina 1961–1971 sekä kunnallistalouden yliopettajana vuodesta 1972 ja vt. apulaisprofessorina vuodesta 1973. Hosiaisluoma jäi eläkkeelle 1991.

Hosiaisluoma on tutkinut vapaamuurariutta tutkielmassaan ”Vapaamuurarillinen arvomaailma”.

## Teoksia
* *Kunnallistalous 1, Taloussuunnittelu ja -hallinto*. Suomen kunnallisliitto, Helsinki 1969

## Toimitustöitä
* *Opetusjaostot opintoväylänä : 60 vuotta yhteiskunnallista koulutusta Kansalaiskorkeakoulusta Tampereen yliopistoon : 1925–1985* ; toim. Aatto Hosiaisluoma, Matti Laurila. Tampereen yliopisto, Tampere 1987

## Kirjallisuutta
* *Kunnat tienhaarassa : juhlakirja Aatto Hosiaisluoman jäädessä eläkkeelle 31.1.1991* ; toim. Risto Harisalo, Paavo Hoikka, Tuija Rajala. Finnpublishers, Tampere 1991

## Lähteet

## Aiheesta muualla

*Aatto Hosiaisluoman muistokirjoitus Helsingin Sanomissa
Mika Holopainen

**Olli Mika Einar Holopainen** (23. joulukuuta 1963 Helsinki – 27. joulukuuta 2017 Jyväskylä) oli suomalainen voimisteluvalmentaja ja voimistelija. Holopainen aloitti valmennusuransa voimistelu-uransa päätyttyä. Holopaisen valmennusuran huippuhetki oli Jani Tanskasen rekin maailmanmestaruus vuonna 1997. Holopainen toimi valmennuspäällikkönä Jyväskylän Voimistelijoissa. Hän oli mukana myös Suomen maajoukkueen valmennuksessa. Holopainen kuoli sairauskohtaukseen 27. joulukuuta 2017.

## Lähteet
Luettelo Finströmin julkisista taideteoksista ja muistomerkeistä

**Luettelo Finströmin julkisista taideteoksista ja muistomerkeistä** sisältää Finströmin kunnassa olevat pysyvät patsaat, muistomerkit ja muistolaatat.

Finströmin punaisten ja valkoisten muistomerkit liittyvät Godbyn taisteluihin.

## Julkiset taideteokset, muistomerkit ja muistolaatat

## Huomioita

## Lähteet
Vince Foster

**Vincent Walker "Vince" Foster Jr.** (15. tammikuuta 1945 Hope, Arkansas – 20. heinäkuuta 1993 Fairfaxin piirikunta, Virginia)  oli yhdysvaltalainen lakimies ja presidentti Valkoisen talon varalakineuvonantaja (*Deputy White House Counsel*) Bill Clintonin hallinnossa.

Ennen Valkoisessa talossa työskentelyä Foster oli osakkaana Rose-nimisessä lakimiestoimistossa Arkansasin Little Rockissa. Hänet valittiin Bill Clintonin varaneuvonantajaksi alkuvuodesta 1993. Varaneuvonantaja hän hoiti erilaisia lakiasioita ja osallistui muun muassa uuden korkeimman oikeuden tuomarin valintaprosessiin. Neuvonantajana toimiessaan Foster valitti läheisilleen kärsivänsä voimakkaasta stressistä ja hän sairastui ilmeisesti masennukseen. 20. heinäkuuta 1993 Foster ampui itsensä virginialaisessa puistossa.

Fosterin kuolemaa tutkittiin tarkasti ja ainakin Yhdysvaltain puistopoliisi, Valkoinen talo, kongressi ja riippumaton selvitysmies tekivät tapahtumista omat tutkimuksensa. Kaikkien tutkimusten lopputulos oli, että Foster surmasi itsensä. Tästä huolimatta varsinkin Clintonien poliittiset vastustajat ovat levittäneet salaliittoteoriaa, jonka mukaan Fosterilla olisi ollut jotakin salaista tietoa Whitewater-skandaalista ja että hänet olisi sen vuoksi surmattu. Muun muassa Jerry Falwell,  Donald Trump ja tämän poika Donald Trump Jr. ovat jatkaneet tämän salaliittoteorian levittämistä.

## Lähteet
Tuuli Vuorma

**Tuuli Vuorma** (s. 1988) on suomalainen, aiemmin Tampereella asunut, nykyään Ylöjärvellä asuva kirjailija, joka kirjoittaa Roistoakatemia-fantasiakirjasarjaa. Sen ensimmäinen osa, Caapparin kääty, ilmestyi keväällä 2017, ja se on ehdolla vuoden 2018 Topelius-palkinnon saajaksi. Tuuli Vuorma on koulutukseltaan tradenomi ja kirjoittaa varsinaisen työnsä ohessa.

## Teokset
* Caapparin kääty, Roistoakatemia OSA I, KVALITI,  2017, 
* Hotelli Tiilenpää, Roistoakatemia OSA II, KVALITI, 2017, 
* Angedelin prinsessa, Roistoakatemia OSA III, KVALITI, 2018, 
* Tuomitun ruusu, Roistoakatemia OSA IV, KVALITI, 2018, 

## Lähteet

## Aiheesta muualla
* Suomen Nuorisokirjailijat ry. Topelius-ehdokkaat 2018 
* Tuuli Vuorma - Roistoakatemia-sarja Risingshadow-sivustolla
* Roistoakatemia: Caapparin kääty Jiipeenetti.fi 
* Roistoakatemia-sarja Facebookissa
* Roistoakatemia-sarja Instagramissa
* Sivupiirin joululahjavinkit 18.12.2017
* Caapparin kääty, Sivupiirin päivän täky 24.3.2017
* Lukuvinkkejä Pieksämäen kaupunginkirjasto
Dots and Loops

__NOTOC__

**Dots and Loops** on brittiläisen alternative rock -yhtye Stereolabin viides studioalbumi, jonka julkaisi Duophonic Records ja Elektra Records 22. syyskuuta 1997. Kappale "Parsec" esiintyy Volkswagenin automainoksessa. 

## Kappaleet

#
#
#
#
#
#
#
#
#
#

## Arvostelut

* Pitchfork: 9.2 

## Lähteet
K. H. Attila

**Karl (Kaarlo) Herman Attila**, sukunimi vuoteen 1881 *Mattlin* (*Mattila*) (7. marraskuuta 1849 Tyrvää – 25. maaliskuuta 1908 Orimattila) oli suomalainen villatehtailija joka perusti Orimattilan Villatehtaan vuonna 1882.

Tyrvään Laukulan kylän Mattilan talossa syntyneen Kaarlo Herman Attilan vanhemmat olivat talollinen Matti Matinpoika (1814–1867) ja Kaisa Liisa Heikintytär (1817–1874). Perheessä oli 10 lasta joista Kaarlo oli viidenneksi vanhin. Hän lähti 1867 värjärinoppiin värjärimestari A. J. Liljemarkin verstaaseen Turkuun ja päästyään värjärinkisälliksi vuonna 1871 käytti nimeä Karl Herman Mattlin. Mattlin oli värjärinä Porvoossa ja Huittisissa kunnes hän saapui huhtikuussa 1875 Orimattilaan ja aloitti värjärintyöt saunarakennuksessa Orimattilan kirkonkylässä Palojoen rannalla. Mattlin meni 1876 naimisiin kansakoulunopettaja Anna Sofia Toivosen (1850–1933) kanssa joka oli valmistunut Jyväskylän opettajaseminaarista 1873. Vuonna 1881 Mattlin muutti sukunimekseen Attila ilmeisesti J. H. Erkon aloitteesta. Hän käytti tästä lähtien nimeä K. H. Attila.

Attila perusti vuonna 1882 Orimattilan Villatehtaan jossa aluksi oli 8 työntekijää. Vuosiin 1889-1894 ajoittunut lamakausi pysäytti tehtaan tuotannon kasvun mutta sen jälkeen tehdas laajeni nopeasti niin että tuotannon huippuvuonna 1898 tehtaalla oli 20 työntekijää. Attila rakennutti Palojoen rantaan villatehtaan viereen vuonna 1895 perheelleen kaksikerroksisen asuintalon joka toimi myös tehtaan konttorina ja myymälänä.

Villatehtaan tuotanto ja työntekijämäärä alkoi supistua 1900-luvun alussa kiristyneen kotimaisen kilpailun ja buurisodasta johtuneiden villan hinnanvaihtelujen vuoksi. Attila hankki itselleen 1903 Sommarnäsin kartanon jonka yhteydessä oli myös mylly, saha, luujauhotehdas ja tiilitehdas. Hän myi villatehtaan vuonna 1905 insinööri G. G. Elmgrenille ja rakennutti uuden asuintalonsa Sommarnäsin kartanon pihapiiriin. K. H. Attilan kuoltua 1908 kartanoa isännöi hänen poikansa Veikko Attila (1882–1918) joka joutui kuitenkin myymään kartanon jo 1913 talousvaikeuksien takia.

Anna Attila perusti 1890 Orimattilan Naisyhdistyksen ja oli sen puheenjohtajana parikymmentä vuotta. Naisyhdistys perusti vuonna 1893 Orimattilaan Suomen ensimmäisen emäntäkoulun. Yhdistys myi koulun 1919 valtiolle jolloin koulu muuttui Orimattilan kotitalousopistoksi. K. H. Attilalla ja hänen vaimollaan oli 10 lasta joista viisi eli aikuisikään. Vanhin poika Sulo Attila (1879–1963) valmistui sähköinsinööriksi 1903 ja rakennutti 1910 Orimattilan Niemenkylän Vääräkoskelle sähkölaitoksen. Viljo Attila (1884–1920) puolestaan toimi Mikkelin pormestarina.

Orimattilan villatehtaan toiminta jatkui uusien omistajien toimesta ja 1950-luvulla siellä oli noin 600 työntekijää. Villatehtaan toiminta päättyi 1970 Villayhtymä Oy:n konkurssiin. Tehdasrakennukset ja K. H. Attilan entinen asuintalo ovat säilyneet nykypäiviin.

## Lähteet
Sosialistinen politiikka

**Sosialistinen politiikka** (SoPo) oli Sosialidemokraattisten Opiskelijoiden julkaisema aikakauslehti. Lehti ilmestyi vuosina 1972–1991.

Lehdessä kirjoitettiin mm. filosofiasta, yhteiskunnallisista aiheista, politiikasta, sosialismista, marxismista, sosialistisista maista ja työväenliikkeestä.

Lehti yhdistyi vuonna 1991 Sosialistisen Aikakauslehden kanssa. Uuden lehden nimeksi tuli Suunta 2000.

## Lähteet
Viljo Attila

**Kaarlo Viljo Attila** (17. syyskuuta 1884 Orimattila – 25. toukokuuta 1920 Mikkeli) oli suomalainen asianajaja ja Mikkelin pormestari.

Attilan vanhemmat olivat villatehtailija Kaarlo Herman Attila ja Anna Sofia Toivonen. Hän pääsi ylioppilaaksi Helsingin reaalilyseosta 1903 ja suoritti oikeustutkinnon Helsingin yliopistossa 1909. Attila sai varatuomarin arvon 1912.

Attila toimi asianajajana Helsingissä ja Mikkelissä. Hän oli Mikkelin pormestarina 1916–1920.

Viljo Attila oli naimisissa vuodesta 1910 Lyyli Ilmasen kanssa.

## Lähteet
Luettelo Kustavin julkisista taideteoksista ja muistomerkeistä

**Luettelo Kustavin julkisista taideteoksista ja muistomerkeistä** sisältää Kustavin kunnassa olevat pysyvät patsaat, muistomerkit ja muistolaatat.

}--->
|
|
|
|-
|Volter Kilven muistokivi
|Laupusten kartanon pihamaalla
|Laupunen
|
|
|
|
|

|}

## Lähteet
Compal

**Compal Electronics** (), lyhemmin **Compal**, on taiwanilainen elektroniikkateollisuuden sopimusvalmistaja, joka valmistaa kannettavia tietokoneita, näyttöjä ja televisioita eri asiakkaille eri puolilla maailmaa, kuten Acerille, Lenovolle, Dellille, Toshiballe, Hewlett-Packardille ja Fujitsulle. Compal on ollut Nokian sopimusvalmistaja ja se on valmistanut muun muassa Lumia 800 -puhelinta.

Compal on maailman toiseksi suurin Quanta Computer -puhelimen sopimusvalmistaja, joka toimitti yli  kannettavaa vuonna 2010.

## Yhteenveto

Compal on suunnitellut ja tehnyt kannettavia tietokoneita kaikille tärkeimmille brändeille sekä räätälöidyille rakentajille yli  ajan. Yritys on listattu Taiwanin pörssissä. Vuonna 2017 yrityksen tulot olivat  USD dollaria , ja niiden kokonaistyövoima oli . Yhtiön pääkonttori sijaitsee Taipeissa, Taiwanissa, ja sen toimistot sijaitsevat Kiinassa, Etelä-Koreassa, Isossa-Britanniassa ja Yhdysvalloissa. Compalin tärkein tuotantolaitos sijaitsee Kunshanissa Kiinassa.

Compal on maailman toiseksi suurin tietokonevalmistaja, Quanta Computer -yrityksen jälkeen. Se on yksi Intelin Common Building Block -aloitteiden tärkeimmistä kannattajista.

## Historia

Compal perustettiin kesäkuussa 1984. Se julkaistiin huhtikuussa 1990.

Syyskuussa 2011 Compal ilmoitti muodostavansa yhteisyrityksen Lenovon kanssa valmistaakseen kannettavia tietokoneita Kiinassa. Venture-yhtiön odotettiin alkavan tuottaa kannettavia tietokoneita vuoden 2012 loppuun mennessä.

Toshiba ilmoitti tammikuussa 2015, että voimakkaan hintakilpailun vuoksi se aikoo lopettaa televisioiden myynnin Yhdysvalloissa ja sen sijaan lisensoi Toshiba TV -tuotemerkin Compalille.

## CCI

Compalin tytäryhtiö Compal Communications (CGI) on merkittävä matkapuhelinten valmistaja. Puhelimet valmistetaan useilla tuotemerkeillä. Vuonna 2006 CCI tuotti  matkapuhelinta ja oli maailman suurin matkapuhelinverkko. CCI:n suurin asiakas oli Motorola. Vuosittain Motorolan volyymit ovat vähentyneet, ja CCI:n volyymit ovat seuranneet. Vuonna 2007 volyymi oli .

## Lähteet

## Aiheesta muualla

* Yrityksen verkkosivusto
Llandowin lento-onnettomuus

**Llandowin lento-onnettomuus** onnettomuus tapahtui kello 14.50  sunnuntaina 12. maaliskuuta 1950 ja siinä kuoli 80 henkilöä. Ainoastaan kolme ihmistä selvisi *Star Girl*iksi kutsutun Avro Tudor V -koneen pakkolaskusta. Kone oli nelimoottorinen potkurikone, ja se oli ollut mukana Berliiniin ilmasillassa. Konetyyppi perustui Avro Lincoln -pommikoneeseen. Tämä onnettomuus oli siihenastisen historian pahin lento-onnettomuus. 

## Onnettomuus
Silminnäkijät kertoivat että *Star Girl lähestyi* lähestyi hyvin matalalla R.A.F:n Llandowin kenttää Vale of Glamorganissa. Koneen lentäjä yritti saada korkeutta, ja kone nousikin ensin mutta sitten se sakkasi, oikea siivenkärki osui maahan, mitä seurasivat nokka ja vasen siipi irroten rungosta. Lopulta kone pysähtyi pellolle lähelle Sigingstonea. Maahansyöksyn syyn uskotaan olevan väärinlastaus, joka sijoitti painopisteen liian taakse.  

## Uhrit
Alun perin kone oli rekisteröity 72:lle matkustajalle, mutta konetta oli muutettu niin, että sinne mahtui vielä kuusi lisää. Koneessa oli siis 78 matkustajaa ja lisäksi viisi miehistön jäsentä. Matkustajat olivat enimmäkseen walesiläisiä Triple Crown -voittoa Irlannista juhlivia faneja. Kaksi hengissä selvinneistä pystyi kävelemään pois paikalta, mutta kolmas, joka oli pakkolaskun aikana wc-tiloissa, joutui olemaan sairaalassa neljä kuukautta. Lopullinen kuolonuhrien määrä oli 75 matkustajaa ja kaikki viisi miehistönjäsentä.  Abercarn, Riscan ja Llanharan rugbyseurojen kaikki pelaajat menehtyivät. 
 
## Lähteet

## Aiheesta muualla
*BT: March 12, 1950: Llandow air disaster - 80 killed as rugby fans’ plane crashes in Wales
Daniel Okas

**Daniel Wilhelm Okas** (s. 14. tammikuuta 1998) on lahtelainen muusikko, tuottaja, lauluntekijä ja entinen tubettaja. Okas nousi julkisuuteen youtubettajana, mutta hän lopetti youtubettamisen vuoden 2018 loppupuolella. Tämän jälkeen hän on tehnyt musiikkia itse artistina, sekä tuottanut musiikkia muille artisteille, kuten Hugolle, G-Eazylle, Burna Boylle, Robin Packalenille ja Arekselle   

Okas on ollut Emma-gaalassa ehdokkaana vuoden tuottajaksi vuosina 2023 ja 2024. Grammy ehdokkaana hän on ollut vuonna 2023 kahdessa kategoriassa ollessaan mukana tuottajana Burna Boyn albumilla "*Told Them...*". Okas on ollut mukana tuottamassa albumilta kappaletta "*Big 7".* Kategoriat, jossa albumi oli ehdolla, ovat *Best Global Music Album,* eli paras maailmanmusiikkialbumi ja *Best Global Music Performance*, eli paras maailmanmusiikkiesitys. 

## Elämä ja ura

Okas aloitti tekemään musiikkia tosissaan lukioikäisenä ja ensimmäisen levytyssopimuksensa hän kirjoitti 17-vuotiaana Universal Musicille.

Okas julkaisi ensimmäisen singlensä *Tanssit mulle* vuonna 2017 ja siitä tehtiin myös musiikkivideo. Toisen singlensä *Hokkus Pokkus hän julkaisi samana vuonna* . Kolmannen singlensä *Pari pisaraa* hän julkaisi vuonna 2018 ja tämä oli viimeinen kappale Universal Musicin kautta.

Huhtikuussa 2018 Okas julkaisi ep:n nimeltä *EP*, jolla oli neljä singleä. Ep:llä vierailevat artistit Hussa ja Pablo. Ep julkaistiin Monsp Recordsin kautta.

Debyyttialbuminsa Whiskey x2 Okas julkaisi 31.1.2020. Albumilta singleinä julkaistiin kappaleet *Trapper Bae, Fti, Lowrider* ja *Whiskey x2.* Albumilla vierailevat artistit Louhi Fatt ja Hussa.

## Diskografia

### Studioalbumit:

### EP't:

* *Yksinäinen Pianisti EP*

### Singlet:

### Musiikkivideot:

* *Justin (2016)*
* *Tanssit Mulle (2017)*
* *Pari Pisaraa (2018)*
* *FTI (2018)*

### Vierailijana

## Lähteet
Luettelo Ruskon julkisista taideteoksista ja muistomerkeistä

**Luettelo Ruskon julkisista taideteoksista ja muistomerkeistä** sisältää Ruskon kunnassa olevat pysyvät patsaat, muistomerkit ja muistolaatat. Ruskoon on liitetty Vahdon kunta.

__TOC__
## Julkiset taideteokset, muistomerkit ja muistolaatat

## Lähteet
*
*

### Viitteet

## Aiheesta muualla
Tulipatsas

**Tulipatsas** (*A Column of Fire*) on Ken Follettin kirjoittama vuonna 2017 ilmestynyt historiallinen romaani. Kirja on itsenäinen jatko-osa Maailma vailla loppua ja Taivaan pilarit -kirjoille ja sijoittuu edeltäjiensä tavoin kuvitteelliseen Kingsbridgen kaupunkiin. Kirja sijoittuu 1500-luvulle ja kertoo katolisten ja protestanttien välisestä kamppailusta Englannissa.

## Lähteet
Kegworthin lento-onnettomuus

**Kegworthin lento-onnettomuus** tai **British Midlandin lento 92**  tapahtui sunnuntaina 8. tammikuuta 1989 kello 20.25, kun hätälaskua yrittänyt Boeing 737 putosi M1-moottoritien penkkaan. Koneessa olleista 126 henkilöstä 47 sai surmansa.

## Onnettomuus

Kone lähti Heathrow'lta kello 19.52 nousten lentopinnalle 283. Noin 13 minuuttia lähdön jälkeen miehistö havaitsi matkustamossa savua, joka johtui vasemman moottorin lavan vaurioitumisesta. Miehistön keskustelu: 

* *Se on vasen... ei, se on oikea moottori!* 
* ''Ok, moottori on sammutettu." 

Miehistö päätti lentää koneen kohti East Midlandin lentoasemaa, jossa yritettiin laskeutua kiitotielle 27.

Vasemman moottorin teho laski äkisti koneen ollessa kilometrin päässä kiitotiestä. Kone osui useisiin puihin, ylitti moottoritien ja törmäsi tiepenkereeseen kymmenen metrin päähän moottoritiestä ja hajosi useaan osaan. Törmäyksessä kuoli heti 39 ihmistä ja kahdeksan kuoli myöhemmin vammoihinsa. Kaikki koneen kahdeksan miehistön jäsentä selvisivät hengissä.

## Seuraukset

Onnettomuudessa tapahtuneet useat loukkaantumiset johtivat uuteen pakkolaskuasentoversioon, joka julkaistiin vuonna 1993. 

## Lähteet
Lempäälä-Seura

**Lempäälä-Seura** on kotiseutuyhdistys, joka vaalii kotiseutuhenkeä Lempäälässä. Sen erityisiä tehtäviä ovat:
kotiseudun kehittäminen paikallisten erityispiirteiden pohjalta, elinympäristön laadun parantaminen ja viihtyvyyden lisääminen, kotiseututietouden lisääminen, kotiseutuhengen ylläpitäminen ja omatoimisuuden voimistaminen sekä kotiseudun kulttuurin vaaliminen ja edistäminen. Seuran puheenjohtaja on Pekka Mäenpää.

Seuran käytännön toimia ovat muun muassa Lempäälä-aiheisten kirjojen ja muiden painotuotteiden julkaiseminen, museotoiminnan harjoittaminen ja paikallisen kotiseutuarkiston tukeminen.

Seura on Kotiseutuliiton jäsen.

Kuokkalan museoraitti on museoalue, jonka omistavat yhdessä Lempäälän kunta ja Lempäälä-Seura,
## Seuran julkaisuja

* Lempäälän joulukirja. Lempäälä-seura. Lempäälä-seura, 1964-
* Lemposti: Lempäälän kuntalainen, Lempäälän kunnan ja Lempäälä-seuran yhteistyössä toimittama tiedotus-kotiseutulehti. Lempäälä-seura, 1976.
* Lempäälän joulu. julkaisija: Lempäälä-Seura ry. Lempäälä-Seura, 1987-
* Mäkelä, Ritva, Toivonen, Pekka. Poissa on veljet: Lempäälän sankarivainajat 1939-1945 käydyissä sodissa. Lempäälä-seura, 1996 .
* Kuisma, Juha, Lempääläisiä liikanimiä eli Mythologica Lemboica. Lempäälä-seura, 2001 .
* Kuisma, Juha, Lemmon arvoitus. julkaisija: Lempäälä-seura ry yhteistyössä Lempäälän kunnan kanssa. Lempäälä-seura, 2002 .
* Mäkelä, Ritva, Lempäälän vuosi 1918. Lempäälä-seura, 2002 .
* Mäkelä, Ritva, Elävät kivet: Lempäälän kirkkomaahan haudatut henkilöt ja suvut. Lempäälä-seura, 2004 .
* Mäkelä, Ritva, Myllyjen ja museoiden Kuokkala. Lempäälä-seura, 2005 .
* Ruuska, Meri. Kaarlo Enqvist-Atra: myllärinpojasta maailmankansalaiseksi. Lempäälä-seura, 2007 . taidehistorian pro gradu -työ Jyväskylän yliopistossa.
* Mäkelä, Ritva, Ojala, Merja. Mandin ja Aaronin seikkailut museoraitilla: kauppa. Lempäälä-seura, 2009 .
* Mäkelä, Ritva, Ojala, Merja. Mandin ja Aaronin seikkailut museoraitilla: paja. Lempäälä-seura, 2010 .
* Mäkelä, Ritva, Ojala, Merja. Mandin ja Aaronin seikkailut museoraitilla. Lempäälä-seura, 2011 .
* Mäkelä, Ritva, Kotiseututyön kohokohtia: Lempäälä-Seura ry:n 60 vuotta 1952-2012. Lempäälä-Seura ry. .
* Kuisma, Juha, Lempääläinen paikannimikirja. Lempäälä-Seura, 2012 .
* Mäkelä, Ritva, Lempäälän kirkonkylä Lempoinen. Lempäälä-Seura, 2012 .
* Mäkelä, Ritva, Vuoden 1918 sota Lempäälässä. .

## Lähteet
Luettelo Vehmaan julkisista taideteoksista ja muistomerkeistä

**Luettelo Vehmaan julkisista taideteoksista ja muistomerkeistä** sisältää Vehmaan kunnassa olevat pysyvät patsaat, muistomerkit ja muistolaatat.

## Lähteet
*

### Viitteet
Sosiaalireformismi

**Sosiaalireformismi** on reformismin alalaji, jonka mukaan valtio vahvistuu heikompien oloja parantamalla. Sen tavoittelemat konkreettiset muutokset ovat olleet vahvasti aikaan ja paikkaan sidottuja. Uudistuksilla pyritään yhteiskunnallisiin, sivistyksellisiin ja sosiaalisiin parannuksiin, eli yhteiskunnan sosiaalisten epäkohtien poistamiseen.

Sosiaalisilla uudistuksilla on vaikutusta kulttuuriin, sillä ne edellyttävät sekä aiheuttavat myös kulttuurisia muutoksia.

## Lähteet
Riippumatto (kappale)

__NOTOC__
**Riippumatto** on Mikael Gabrielin kappale ja single, joka julkaistiin 7. kesäkuuta 2017 levymerkillä Universal Music.

Kappale on yksi Mikael Gabrielin suosituimmista kappaleista, ja sitä on kuunneltu Spotifyssä vuoden 2017 loppuun mennessä noin kuusi miljoonaa kertaa.

Kappaleen musiikkivideo julkaistiin 21. kesäkuuta 2017, ja se on kerännyt yli 4 miljoonaa katselukertaa.

## Lähteet
Magnitudi (seismologia)

**Magnitudi** on tapa mitata maanjäristyksen tai seismisen tapauksen suuruutta ja sen voimakkuutta itse maanjäristysaaltojen lähteessä. Magnitudilukemat ovat objektiivisia asteikoita, eli ne eivät riipu havaintopisteen sijainnista tai havaitsijasta.

Magnitudiasteikot perustuvat laitehavaintoihin ja seismogrammilla näkyviin maanjäristysaaltojen rekisteröinteihin. Magnitudia käytetään erityisesti maanjäristysten keskinäiseen vertailuun sekä tilastolliseen analyysiin, sillä magnitudilla on yhteys vapautuvan seismisen energian määrään. Energian ja magnitudin välistä kokeellista riippuvuutta, joka on logaritminen, sanotaan Gutenberg-Richterin laiksi.

Magnitudi-käsitteen loi 1935 yhdysvaltalainen Charles Richter seismologi Harry O. Woodin aloitteesta tutkiessaan Etelä-Kalifornian matalia alueellisia maanjäristyksiä. Saksalais–amerikkalainen seismologi Beno Gutenberg laajensi asteikkoa yhteistyössä Richterin kanssa kattamaan myös kaukana sattuneet tapaukset. Kaikki nykyaikaiset magnitudiasteikot kalibroidaan vastaamaan "Richterin–Gutenbergin magnitudia" lukemien keskivaiheilla.

Magnitudia ei saa sekoittaa intensiteettiin. Makroseisminen intensiteetti kuvaa maanjäristyksen vaikutusten voimakkuutta, ja se on yhteenveto tietyssä paikassa tehdyistä havainnoista maanjäristyksen vaikutuksista rakennettuun ympäristöön ja elollisiin olentoihin. Intensiteettiä kuvataan muun muassa Rossi–Forelin ja Mercallin asteikoilla.

## Lukemien merkitys
Magnitudi on dimensioton suure eli sillä ei ole yksikköä. Sitä mitataan avoimilla asteikoilla, joilla ei teoriassa ole suurinta, eikä pienintä arvoa. Käytännössä mittaustarkkuus sekä Maapallon äärellinen koko asettavat seismisten tapausten minimi- ja maksimikoon. 

Magnitudi ilmoitetaan yleensä yhden desimaalin tarkkuudella mahdollisine virherajoineen. Voimakkain koskaan mitattu maanjäristys oli vuoden 1960 Suuri Chilen maanjäristys, jonka magnitudi (Mw) oli 9,4–9,6. Pienimmät havaitut magnitudit ovat negatiivisia.

## Magnitudiasteikot
Magnitudiasteikkoja on useita, ja eri asteikoilla saadaan yleensä hieman toisistaan poikkeavia arvoja. Asteikot ovat tyypillisesti logaritmisia, jolloin yhden asteen nousu tarkoittaa lukeman kymmenkertaistumista seismogrammilla. Seismogrammilta mitattavia suureita ovat yleensä aika, suunta, amplitudi, taajuus, spektritaso ja kesto.

Käytetyimpiä asteikkoja ovat paikallisen magnitudin (ML) asteikot lähijäristyksille (ks. Richterin asteikko) sekä pinta-aaltomagnitudi (Ms) ja perusaaltomagnitudi (mb) kaukana sattuneille järistyksille. Isoimmille maanjäristyksille käytetään momenttimagnitudia (Mw), joka kuvaa siirroksen liu'un tekemän työn voimakkuutta.

Vuodesta 2005 lähtien International Association of Seismology and Physics of the Earth's Interior (IASPEI) on standardoinut tärkeimmät magnitudiasteikot, ML, Ms, mb, mB ja mbLg.

## Lähteet
Anton Kustaa Attila

**Anton Kustaa Attila** (12. helmikuuta 1877 Längelmäki – 15. elokuuta 1915 Tampere) oli suomalainen kenkätehtailija.

Köyhiin oloihin syntynyt Attila oli vartuttuaan suutarinopissa ja alkoi harjoittaa päällisneulosten valmistamista. Vuonna 1901 hän perusti kenkien päällisneuloksia valmistaneen tehtaan Nokian Viikinharjulle, ja pian tämän tehtaan tuotteet alkoivat syrjäyttää markkinoita siihen asti hallinneet ulkomailta tuodut neulokset. Attila siirsi vuoden 1905 lopulla tehtaansa Tampereelle Tammelankatu 22:een ja aloitti tällöin myös kokonaisten jalkineiden valmistuksen. Tehdas kehittyi nopeasti ja siitä muodostettiin osakeyhtiö 1908.  Attila omisti Osakeyhtiö Attilan osakkeista kaksi kolmasosaa ja hänen yhtiökumppaninsa Edvard Rentto kolmasosan.

Tehdasta laajennettiin niin, että se oli 1910-luvun alussa jo Suomen suurin. Tehtaan myynti oli vuonna 1912 kaksi miljoonaa markkaa. Vuonna 1909 ostettiin vielä pohjanahkaa valmistanut Tampereen Hienonahkatehdas, jonka tuotanto meni nyt kokonaan Attilan kenkätehtaan käyttöön. Vuonna 1912 yhtiö osti kuusi tonttia uutta tehdasrakennusta varten. Uusi viisikerroksinen tehdas valmistui vuonna 1915.

Anton Kustaa Attila kuoli elokuussa 1915 umpisuolentulehduksen ja keuhkopussintulehduksen seurauksena. Hänet on haudattu Tampereen Kalevankankaan hautausmaalle. Hautakivessä olevan muotokuvareliefin on tehnyt kuvanveistäjä Alpo Sailo.

Edward Rentosta tuli Attilan kenkätehtaan pääomistaja ja toimitusjohtaja 1920-luvulla. Edward Renton kuoltua 1927 Attilan tehtaan johtoon tuli hänen poikansa Kalle Edvard Rentto. Kenkätehtailija Emil Aaltonen osti Attilan tehtaan 1931, mutta Edward Renton pojat jatkoivat edelleen tehtaan palveluksessa ja niinpä toinen poika Onni K. Rentto oli Attilan kenkätehtaan teknillisenä johtajana 1932–1938 ja Kalle Rentto jatkoi Attilan toimitusjohtajana samoin vuoteen 1938 saakka.

1930-luvun alussa lamakauden aiheuttama vuotien ja nahkojen sekä kenkien hintojen lasku vaikeutti Attila osakeyhtiön toimintaa niin, että yhtiön omistama nahkatehdas myytiin tehtailija Oskari Vaaralle toukokuussa 1933. Osakeyhtiö Attila yhdistettiin Aaltosen Kenkätehdas Oy:hyn vuonna 1940.

## Lähteet
People’s National Convention

**People’s National Convention** (**PNC**) on ghanalainen sosialistinen puolue, joka ajaa Kwame Nkrumahin ajatteluun pohjautuvaa politiikkaa. Puolue on perustettu 27. heinäkuuta 1992. Puheenjohtajana toimii Bernard Mornah.

## Historia
Ghanan presidentti Hilla Limann syrjäytettiin vallankaappauksessa vuonna 1981. Sotilashallinto kielsi puolueet. Vuonna 1992 sotilashallinto salli jälleen puolueet, jolloin Limann perusti puolueen. Hän johti PNC:tä neljä vuotta.

## Vaalimenestys
PNC on osallistunut kaikkiin kansallisiin vaaleihin lukuun ottamatta puolueen perustamisvuotta 1992, jolloin se boikotoi muiden oppositiopuolueiden tavoin parlamenttivaaleja.

### Parlamenttivaalit

### Presidentinvaalit

## Lähteet
Uladzimir H’vaštšynski

**Uladzimir Aljaksandravitš H’vaštšynski** (, , s. 10. toukokuuta 1990 Bobruisk, Valko-Venäjän SNT, Neuvostoliitto, nykyinen Babruisk, Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Dinamo Minskiä ja on pelipaikaltaan hyökkääjä.

## Lähteet

## Aiheesta muualla

* Uladzimir H’vaštšynski FK Dinamo Minsk-sivustolla  , , 
* Uladzimir H’vaštšynski National Football Teams-sivustolla 
* Uladzimir H’vaštšynski Soccerway-sivustolla 
*
Luettelo Vårdön julkisista taideteoksista ja muistomerkeistä

**Luettelo Vårdön julkisista taideteoksista ja muistomerkeistä** sisältää Vårdön kunnassa olevat pysyvät patsaat, muistomerkit ja muistolaatat.

## Julkiset taideteokset, muistomerkit ja muistolaatat

## Lähteet
Ville Pohjonen

**Ville Sakari Pohjonen** (s. 5. maaliskuuta 1959 Paimio) on suomalainen päätoimittaja.

Ville Pohjonen syntyi maalari Tenho Pohjosen ja Senni Pohjosen perheeseen. Hänen puolisonsa on Heli Törmänen. Pohjonen tuli ylioppilaaksi 1978. *[[Kunnallislehti Paimio-Sauvo-Kaarina|Kunnallislehden]]* toimittaja hän oli 1980–1983, toimitussihteeri 1983–1985 ja päätoimittaja 1985–1991. *[[Kaarina-lehti|Kaarina]]*-lehdessä hän työskenteli päätoimittajana 1986–1994 ja toimitusjohtajana 1990–1990 ja sitten *[[Loimaan Lehti|Loimaan Lehden]]* päätoimittajana 1995–2000. *[[Kouvolan Sanomat|Kouvolan Sanomien]]* päätoimittajaksi hän siirtyi vuonna 2000. Takaisin Varsinais-Suomeen Pohjonen muutti vuonna 2011, kun hänestä tuli *[[Salon Seudun Sanomat|Salon Seudun Sanomien]]* päätoimittaja. Pohjonen toimi Julkisen sanan neuvoston jäsenenä 2006–2009 ja neuvoston ensimmäisenä varapuheenjohtajana 2008–2009. 

## Lähteet
Menai Bridgen rautatieasema

**Menai Bridgen rautatieasema** oli rautatieasema Bangorin kaupungissa nykyisen Gwyneddin alueella, Walesissa. Se sijaitsi North Wales Coast Linen varrella kohdassa, jossa Bangor and Carnarvon Railway erkani siitä. Nimensä mukaisesti se sijaitsi lähellä Menainsalmen ylittävää Menain riippusiltaa.

## Historia
Menai Bridgen aseman avasi Chester and Holyhead Railway 1. lokakuuta 1858. Se korvasi hieman lännempänä sijainneen Britannia Bridgen rautatieaseman, joka suljettiin samana päivänä.

Asema sijaitsi juuri ratojen erkanemiskohdassa. Siellä oli neljä laituria: kaksi reunoilla ja kaksipuolinen laiturisaareke keskellä. Kolmikerroksinen H-kirjaimen muotoinen asemarakennus sijaitsi raiteiden eteläpuolella. Laitureiden itäpuolella oli jalankulkutunneli, jota pitkin pääsi laiturisaarekkeelle ja raiteiden ali. Saareke oli kapeahko, koska ratojen risteys oli lähellä, ja niinpä siellä oli tilaa vain yksinkertaiselle puiselle katokselle. Aseman itäpuolella oli opastinrakennus, kaksi sivuraidetta tavaraliikenteelle ja varastorakennus. Länsipuolella linjojen välissä oli niin ikään ratapiha.

Koska Menai Bridge oli vaihtoasema kahden linjan välillä, se pysyi suhteellisen vilkkaana, ja liikennemäärät nousivat taas entiselleen myös ensimmäisen maailmansodan jälkeen. Liikenne pysyi vilkkaana vielä 1960-luvullakin, mutta siitä huolimatta asemaa ehdotettiin suljettavaksi vuoden 1963 Beechingin leikkausten ensimmäisessä raportissa. Raportti johti monien Menai Bridgen asemalla pysähtyneiden vuorojen lakkauttamiseen, ja lopulta myös se suljettiin 14. helmikuuta 1966. Tavaraliikenteen käytössä se pysyi 4. maaliskuuta 1968 asti.

Laiturit purettiin pian aseman sulkemisen jälkeen. Asemarakennus sen sijaan purettiin vasta 1980-luvulla, jolloin sen tilalle rakennettiin päiväkoti. Ratapihojen alueelle rakennettiin teollisuusrakennuksia. Ainoa Menai Bridgen asemasta jäänyt merkki on alikulkutunneli, joka oli vielä ainakin syyskuussa 2012 entisellään.

## Lähteet
* 

### Viitteet
Big Joe Turner

**Joseph Vernon ”Big Joe” Turner** (18. toukokuuta 1911 Kansas City, Missouri – 24. marraskuuta 1985 Inglewood, Kalifornia) oli yhdysvaltalainen laulaja. Turner oli bluesin historian merkittävimpiä laulajia ja jump bluesin pioneeri, joka menestyi myös 1950-luvulla rock and rollin esittäjänä. Turner tunnettiin suuresta koostaan ja voimakkaasta äänestään.

Turner aloitti uransa 1930-luvulla Kansas Cityssä ja New Yorkissa boogie woogie -laulajana pianisti Pete Johnsonin säestämänä. Sotavuosina he siirtyivät länsirannikolle levyttämään. Suosioon Turner nousi Atlantic Recordsilla New Yorkissa 1950-luvun alussa, jolloin hän levytti useita R&B-listan menestyssinglejä. Hänen ykköshittejään olivat ”Chains of Love” sekä ”Shake, Rattle and Roll” (1954), jota seurasi muitakin rock and roll -hittejä. Vuoden 1956 jälkeen Turner alkoi levyttää aikuisempaa jazz-tyylistä musiikkia. Hän esiintyi aina kuolemaansa vuonna 1985 saakka.

Big Joe Turner nimettiin Rock and Roll Hall of Fameen vuonna 1987.

## Lähteet

## Aiheesta muualla
Bangorin rautatieasema (Wales)

**Bangorin rautatieasema** on rautatieasema Bangorin kaupungissa Gwyneddin alueella, Walesissa. Se sijaitsee North Wales Coast Linen varrella.

Asema avattiin 1. toukokuuta 1848. Sitä käytti 662&nbsp;060 matkustajaa kaudella 2017–2018.

## Lähteet
* 

### Viitteet
Ken Forssi

**Kenneth Raymond ”Ken” Forssi** (30. maaliskuuta 1943 – 5. tammikuuta 1998) oli yhdysvaltalainen muusikko, joka tunnetaan parhaiten psykedeelisen rockin yhtye Loven basistina.

Forssi soitti ennen Lovea The Surfaris -nimisessä surf -yhtyeessä. Forssi liittyi Loveen melko pian tavattuaan yhtyeen johtohahmon Arthur Lee. Yhtye julkaisi vuosina 1966–1967 kolme studioalbumia (*[[Love (Loven albumi)|Love]]*, *[[Da Capo (albumi)|Da Capo]]*, *[[Forever Changes]]*), ja saavutti kohtalaista menestystä. Vuonna 1968 yhtyeen johtohahmo Lee erotti Forssin yhtyeestä muiden silloisten jäsenten ohella, ja Forssi joutui vankilaan pian erottamisensa jälkeen heroiinin hallussapidon vuoksi.

Forssi ei saavuttanut enää minkäänlaista suosiota Loven jälkeen, ja hänen musiikkiuraa vaikeutti huomattavasti päihdeongelmat, jotka olivat peräisin hänen vuosiltaan Lovessa.

Forssi menehtyi aivokasvaimeen 5. tammikuuta 1998.

## Lähteet
USS San Marcos

**USS San Marcos** (runkonumero LSD-25) oli Yhdysvaltain laivaston vuonna 1945 vesillelaskettu Casa Grande -luokan maihinnousualus ().

## Valmistus

Alus tilattiin Philadelphian laivastontelakalta, missä köli laskettiin 1. syyskuuta 1944. Alus laskettiin vesille 1. tammikuuta 1945 ja otettiin palvelukseen 15. huhtikuuta.

## Palvelus
Alus poistettiin palveluksesta 1. heinäkuuta 1971 ja se siirrettiin vielä samana päivänä Espanjalle.

## Espanjan laivasto
Alus liitettiin edelleen samana päivänä 1. heinäkuuta Espanjan laivastoon nimellä *Galicia* ja runkonumerolla TA31. Alus luokiteltiin vuonna 1980 uudelleen maihinnousualukseksi, jolloin sen runkonumeroksi tuli L31. Alus poistettiin alusluettelosta 1988 ja se romutettiin seuraavana vuonna.

## Lähteet
*

### Viitteet
Salvator mundi

**Salvator mundi** (suom. 'maailman pelastaja') on kristillinen kuva-aihe, joka esittää Jeesusta toinen käsi kohotettuna siunaukseen ja toinen käsi kannattelemassa valtakunnanomenaa. Valtakunnonomena symboloi maapalloa, ja asetelma itsessään sisältää viittauksen eskatologiaan.

Kuva-aiheen tekivät suosituiksi 1400-luvulla renessanssimaalarit Jan van Eyck, Hans Memling sekä Albrecht Dürer. Samasta kuva-aiheesta on lukuisia Tizianin nimissä tehtyjä versioita, kuten Eremitaašissa sijaitseva *Salvator Mundi*.

## Esimerkkejä

kuva:Carlo Crivelli, salvatore, c. 1470, El Paso Museum of Art.jpg|Carlo Crivelli, *Cristo benedicente* (noin 1472).
kuva:Leonardo da Vinci, Salvator Mundi, c.1500, oil on walnut, 45.4 × 65.6 cm.jpg|Leonardo da Vinci, *[[Salvator Mundi (Leonardo)|Salvator Mundi]]* (noin 1500).
kuva:Andrea Previtali, Salvator Mundi (1519), oil on poplar, 61.6 x 53 cm, National Gallery.jpg|Andrea Previtali, *Salvator Mundi* (1519).
kuva:Titian, Salvator Mundi (Christ Blessing), c. 1570, oil on canvas, 96 x 80 cm, Hermitage Museum.jpg|Tizian, *Salvator Mundi* (1570), Eremitaaši.
kuva:Unknown Flemish - Salvator Mundi - Google Art Project.jpg|Tuntemattoman taiteilijan *Salvator Mundi* 1500-luvun jälkipuoliskolta.
kuva:StJohnsAshfield StainedGlass King.JPG|*Salvator Mundi* australialaisen kirkon lasimaalauksessa.
kuva:Michele Coltellini, Dio Padre Benedicente, c.1500-30, Palazzo dei Diamanti, Ferrara.jpg|Michele Coltellini, *Dio Padre Benedicente* 1500-luvun alusta.
kuva:Gian Giacomo Caprotti, detto il Salaì, Cristo giovanetto come Salvator Mundi, Museo Ideale Leonardo da Vinci.jpg|Gian Giacomo Caprottin *Salvator Mundi* -aiheinen maalaus 1500-luvulta.
Jorma Pokkinen

**Jorma Antero Pokkinen** (s. 17. heinäkuuta 1951 Helsinki) on suomalainen toimittaja, joka työskenteli pitkään *[[Aamulehti|Aamulehdessä]]*, viimeksi lehden uutispäätoimittajana.

Jorma Pokkinen syntyi veturinkuljettaja Veikko Pokkisen ja Aino Nysténin perheeseen. Hänen puolisonsa vuodesta 1973 on Riitta Toivanen. Pokkinen tuli ylioppilaaksi 1970 ja opiskeli Tampereen yliopistossa. *[[Uusi Suomi|Uuden Suomen]]* aluetoimittaja hän oli 1971–1972 ja alueryhmän esimies  1972–1974. *Aamulehdessä* Pokkinen oli apulaisuutispäällikkö 1974–1981, uutispäällikkö 1986–1993, linjajohtaja 1993–1998, toimituspäällikkö 1998–2000 ja uutispäätoimittaja vuodesta 2000. Eläkkeelle Pokkinen jäi vuoden 2016 alussa. MTV:n uutispäällikkönä Pokkinen toimi 1981–1986. 

Pokkinen  on sotilasarvoltaan sotilasmestari (1996). Hän on saavuttanut koripallovalmentajana junioreiden SM-kultaa, -hopeaa ja -pronssia. Suomen koripallon nuorten maajoukkueiden joukkueenjohtajana hän toimi EM-kisoissa vuosina 1983–1986. Pokkinen on ollut Suomen koripalloliiton liittohallituksen ja -valtuuston jäsen.

## Lähteet
USS Achernar

**USS Achernar** (runkonumero AKA-53) oli Yhdysvaltain laivaston vuonna 1943 vesillelaskettu Andromeda-luokan kuljetusalus ().

## Valmistus

Maritime Commission tilasi aluksen runkonumerolla MC208 Kearnystä New Jerseystä Federal Shipbuilding and Drydock Companyltä, missä köli laskettiin 6. syyskuuta 1943. Alus laskettiin vesille 3. joulukuuta kumminaan Adela Rogers St. John. Laivasto lunasti aluksen 29. tammikuuta 1944 ja se otettiin palvelukseen 31. tammikuuta päällikkönään H. R. Stevens.

## Palvelus
Alus poistettiin palveluksesta 1. heinäkuuta 1963 ja se siirrettiin Maritime Administrationin valvontaan. Laivasto lunasti aluksen 29. tammikuuta 1964, mutta alusta ei otettu kuitenkaan aktiivipalvelukseen ennen sen siirtoa Espanjalle 2. helmikuuta 1965.

## Espanjan laivasto
Alus liitettiin Espanjan laivastoon nimellä *Castilla* ja runkonumerolla TA21. Alus romutettiin vuonna 1982.

## Lähteet
Dion DiMucci

**Dion Francis DiMucci** (s. 18. heinäkuuta 1939 Bronx, New York), taiteilijanimeltään **Dion**, on yhdysvaltalainen laulaja-lauluntekijä. Hän oli suosittu teini-idoli 1950-luvun lopulla ja 1960-luvun alussa. Vuosikymmenen lopulla hän alkoi levyttää folkrockia. Hän esiintyy ja levyttää edelleen.

## Elämäkerta
Amerikanitalialainen Dion julkaisi ensimmäisen singlensä 1950-luvun lopulla The Timberlanes -yhtyeen laulusolistina. Sen jälkeen hän alkoi laulaa yhtyeessä Dion and the Belmonts, joka esitti doo-wopia. Yhtyeen ensimmäinen top-40-hittisingle oli ”I Wonder Why” (1958), ensimmäinen top-10-hitti ”A Teenager in Love” (1959), ja suurin menestyssingle ”Where or When” (1960).

Dion siirtyi soolouralle vuonna 1960 ja siirtyi doo-wopista enemmän R&B/pop-tyyliseen musiikkiin. Vuodesta 1963 alkaen hän levytti Columbialle. Dionin menestyshittejä 1960-luvun alussa olivat ”The Wanderer”, ”Runaround Sue”, ”Lovers Who Wander”, ”Ruby Baby” ja ”Donna the Prima Donna”. Hänen teini-idolin suosionsa kääntyi kuitenkin laskuun brittipopin tulon myötä.

1960-luvun puolivälissä Dion kärsi heroiiniriippuvuudesta, ja hän ei juurikaan esiintynyt tai levyttänyt viiteen vuoteen. Hän teki paluun vuonna 1968 ja alkoi levyttää folkrockia, kuten menestyssinglen ”Abraham, Martin and John”. Hänen aiempaa aikuismaisemmat albuminsa saivat hyviä arvosteluja mutta myivät entisiin verrattuna vaatimattomasti. Vuonna 1972 Dion soitti lyhyen aikaa jälleen Belmontsin kanssa. Sen jälkeen hän teki yhden albumin tuottaja Phil Spectorin kanssa. Hän levytti seuraavina vuosina myös kristillistä musiikkia mutta ilman suurta kaupallista menestystä. Hän on levyttänyt myös bluesia. Dion on jatkanut levyttämistä ja konsertoimista 2010-luvulle saakka.

Dion nimettiin Rock and Roll Hall of Fameen vuonna 1989. Dionin kappale ”Runaround Sue” äänestettiin vuonna 2002 Grammy Hall of Fameen.

## Albumit

* *Alone with Dion* (1961)
* *Runaround Sue* (1961)
* *Donna the Prima Donna* (1963)
* *Dion* (1968)
* *Suite for Late Summer* (1972)
* *Born to Be with You* (1975)
* *Streetheart* (1976)
* *Return of the Wanderer* (1978)
* *I Put Away My Idols* (1983)
* *Yo Frankie* (1989)
* *Son of Skip James* (2007)
* *Tank Full of Blues* (2011)
* *Blues with Friends* (2020)
* *Stomping Ground* (2021)
* *Girl Friends* (2024)

## Lähteet